Калі казаць нешта пра сакрамэнт, то я бы сказаў так: па вялікаму рахунку тое, што вы бачыце ў кнізе, не існуе ў рэальнасці. Яно існуе толькі на фотаздымках. Калі б я зфатаграфаваў гэта у колеры, то вы б убачылі звычайную беларускую традыцыю – карагод, песні, спевы… Таму трэба разумець, што збольшага тое, што вы ўбачыце на здымках, існуе не ў рэальнасці, а ў маім унутраным свеце, маім разуменні. Менавіта для гэтага я туды прыехаў і знайшоў тое, што шукаў. Калі вы будзеце праглядаць кнігу, то памятайце, што тое, што вы будзеце бачыць на здымках, ёсць у выглядзе традыцыі, але я хацеў паказаць гэта менавіта так, як яно магло быць на самой справе вельмі даўно. Фатографы – суб’ектыўныя людзі, якія часам і ў большасці выпадкаў здымаюць тое, чаго на самой справе няма.